২৮ অক্টোবর ২০১৮ তারিখ রাজশাহী কৃষি উন্নয়ন ব্যাংক (রাকাব), রংপুর বিভাগের রংপুর ও কুড়িগ্রাম জোনের শাখা ব্যবস্থাপকদের পারফরমেন্স মুল্যায়ন সভা-২০১৮ রংপুর পর্যটন মোটেলের কনফারেন্স রুমে অনুষ্ঠিত হয়। রাকাব, রংপুর জোনের মহাব্যবস্থাপক জনাব রকিবুর রহমান খন্দকারের সভাপতিত্বে অনুষ্ঠিত এই পারফরমেন্স মুল্যায়ন সভায় প্রধান অতিথি হিসেবে উপস্থিত ছিলেন ব্যাংকের পরিচালনা পর্ষদের চেয়ারম্যান ও সরকারের সাবেক সচিব জনাব মুহাম্মদ নজরুল ইসলাম এবং বিশেষ অতিথি হিসেবে উপস্থিত ছিলেন ব্যাংকের ব্যবস্থাপনা পরিচালক জনাব কাজী আলমগীর। এছাড়াও অন্যান্যের মধ্যে উপস্থিত ছিলেন রাকাব, রংপুর বিভাগের বিভাগীয় নিরীক্ষা কর্মকর্তা জনাব মোঃ গোলাম মোজনাবীন; রংপুর জোনের জোনাল ব্যবস্থাপক জনাব মোঃ নবিউল করিম; কুড়িগ্রাম জোনের জোনাল ব্যবস্থাপক জনাব মোঃ নজরুল ইসলাম; রাকাব, রংপুর জোনের জোনাল নিরীক্ষা কর্মকর্তা জনাব মোঃ আনোয়ার হোসেন; কুড়িগ্রাম জোনের জোনাল নিরীক্ষা কর্মকর্তা জনাব মোঃ মোস্তাফিজুর রহমানসহ রংপুর ও কুড়িগ্রাম জোনের মোট ৪৭টি শাখার ব্যবস্থাপকবৃন্দ।